b'\n_START_ARTICLE_\nFC Twente\n_START_PARAGRAPH_\nFootball Club Twente je nizozemski nogometni klub iz mesta Enschede. Klub je nastal 1. julija 1965 z zdru\xc5\xbeitvijo klubov Sportclub Enschede in Enschedese Boys in igra v Eredivisie, 1. nizozemski nogometni ligi._NEWLINE_Twente je bil enkrat nizozemski prvak (leta 2010) in \xc5\xa1tirikrat podprvak (v letih 1974, 2008, 2009 in 2011). Trikrat pa je osvojil tudi nizozemski pokal (pokal KNVB). Najve\xc4\x8dji evropski uspeh Twenteja je naziv podprvaka Evropske lige v sezoni 1974/1975 (v finalu ga je premagala Borussia M\xc3\xb6nchengladbach). Zaradi osvojitve prvega mesta v nizozemski ligi leta 2010, je bil Twente tudi udele\xc5\xbeenec Lige prvakov, kjer pa je v skupini s Tottenhamom, Interjem in Werder Bremnom osvojil tretje mesto (1 zmaga, 3 remiji, 2 poraza). Potem pa je v izlo\xc4\x8dilnih bojih Evropske lige premagal Rubin Kazan in Zenit, a nato v \xc4\x8detrtfinalu klonil proti Villarrealu._NEWLINE_Twentejev doma\xc4\x8di stadion je od leta 1998 De Grolsch Veste. Barva dresov je rde\xc4\x8da. Nadimka nogometa\xc5\xa1ev pa sta The Tukkers in Ponos vzhoda.'